Administrația Națională de Meteorologie (ANM) a emis, miercuri, mai multe atenționări cod galben de furtuni pentru Capitală și mai multe județe, inclusiv Ilfov, meteorologii precizând că vijelia se va intensifica în București după ora 20.00. „După ora 18.00, treptat vântul se va intensifica, intervalul critic pentru București îl apreciem între orele 20.00 și 1,2,3 noaptea, când norii de furtună își vor face apariția și aici și intensificările de vânt le apreciem în jurul a 55-65 de kilometri pe oră.